Összességében meg kell jegyezni, hogy a kereskedelmi forgalom ingadozása számos tényezőnek tudható be, és nem tulajdonítható kizárólag a megállapodás végrehajtása terén elért haladásnak vagy e haladás mértékének.

Az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló 2013. január 15-i, 19/2013/EU európai parlamenti és tanácsi rendelet (a továbbiakban: a rendelet) 13. cikke értelmében a Bizottság vállalta, hogy éves jelentést nyújt be az Európai Parlamentnek és a Tanácsnak a megállapodásban és a rendeletben meghatározott kötelezettségek alkalmazásáról, végrehajtásáról és teljesítéséről. A jelentés ennek a követelménynek tesz eleget.

A megállapodás második alkalommal történő módosítására az Ecuador csatlakozásáról szóló jegyzőkönyvvel került sor, amelyet 2017. január 1-je óta alkalmaznak ideiglenes jelleggel. A ratifikációs folyamat még zajlik Kolumbiában és Peruban, valamint az uniós tagállamokban is.

·Kávé (HR09), 44,9 %-os növekedést követően most az uniós behozatal 10,9 %-át teszi ki;

·Gyümölcsök (HR08), 18 %, ami csaknem kétszerese a 2012-es 9,6 %-nak (a banán mellett más trópusi gyümölcsök esetében is növekedésről számoltak be);

·A mezőgazdasági termékek (HR01–24) összes uniós exportja 82 %-kal nőtt 2012 óta, amely tendencia a termékkategóriák többségére jellemző, és többnyire az egészségügyi és növényegészségügyi intézkedésekről szóló fejezet végrehajtása során elért előrelépéseknek tudható be.

·Az orvosi (és egyéb) eszközök (HR90), valamint a műanyagok és műanyagáruk (HR39) esetében is 11 %-os növekedés volt megfigyelhető;

·A kakaó 226%-os növekedést követően most az uniós behozatal 5%-át teszi ki.

A földrajzi árujelzőkkel kapcsolatban folytatott megbeszélések kiterjedtek a földrajzi árujelzők bejegyzésével kapcsolatban továbbra is fennálló problémákra, jogérvényesítési kérdésekre, valamint a földrajzi árujelzők jegyzékeinek aktualizálására vonatkozó egyszerűsített eljárásról folytatott eszmecserére. Peru és Kolumbia jelezte szándékát, miszerint új földrajzi árujelzőkkel kívánja kiegészíteni az oltalom alatt álló földrajzi árujelzők jegyzékét.

c) A kereskedelem technikai akadályaival foglalkozó albizottság (2016. december 5. – Peru videokonferencia keretében történő részvételével)

Kolumbia ismertette a munkavállalók egyesülési szabadságának biztosítására irányuló reformokat, a büntetlenség és az erőszak szintjének csökkentésében elért előrelépést, valamint azt, hogy megerősítette a háztartási alkalmazottakról szóló ILO-egyezményt. Kolumbia is beszámolt a Gazdasági Együttműködési és Fejlesztési Szervezethez (OECD) való csatlakozási folyamattal összefüggésben a munkaerő-politikai ajánlások végrehajtása érdekében végzett munkáról. Kolumbia kiemelte a társadalmi párbeszéddel és a munkaügyi viták megoldására szolgáló mechanizmusokkal kapcsolatban szerzett kedvező tapasztalatokat. Megemlítette a békefolyamat által előidézett kihívásokat, amelyekkel a vidéki térségeken néznek szembe a tisztességes munkát és a nem hivatalos munkavégzést illetően. Tájékoztatást nyújtott a munkaügyi ellenőrzések megerősítésére és az alvállalkozásba adás, valamint a nem hivatalos munkavégzés gyakorlatának kezelésére irányuló intézkedések aktuális állásáról.

Az EU beszámolt az ILO-egyezmények, köztük a kényszermunkáról szóló 2014-es ILO-egyezmény, valamint a háztartási alkalmazottakról és a halászati ágazat munkafeltételeiről szóló ILO-egyezmény tagállami megerősítéséről. Tájékoztatást nyújtott a be nem jelentett munkavégzés kezelésére irányuló együttműködés erősítését célzó európai platformról, ami az informális gazdaság kezelésére szolgáló eszköz, valamint az egészségvédelemre és biztonságra vonatkozó uniós jogszabály folyamatban lévő felülvizsgálatáról. Az EU aggodalmát fejezte ki az ILO felügyeleti rendszere által felvetett munkaügyi kérdésekkel kapcsolatban, és arra biztatta Kolumbiát és Perut, hogy foglalkozzon a feltárt hiányosságokkal és tegye hatékonyabbá a nemzetközi munkaügyi normák végrehajtását.

A kereskedelmi bizottság áttekintette az albizottságok munkáját. Az EU ismételten hangot adott főbb aggályainak, így a következőknek: közvetlen szállítás és a szállítmányok megbontása Kolumbiában és Peruban, a közbeszerzések terén az uniós piacra jutás a központi alatti szinteken Kolumbiában, az importált szeszes italok továbbra is fennálló hátrányos megkülönböztetése Peruban, a földrajzi árujelzők érvényesítésének hiánya Peruban (Oporto és Feta), az importált sörök zárjeggyel történő ellátására vonatkozó kötelezettség Kolumbia bizonyos hivatalaiban. Peru aggodalmát fejezte ki az új élelmiszerekről szóló (EU) 2015/2283 európai parlamenti és tanácsi rendelettel kapcsolatban.

2016. december 8-án az albizottság nyilvános találkozót tartott a civil társadalom körülbelül 60 képviselőjével. A találkozót élőben közvetítették az interneten. A Felek szóbeli és írásbeli jelentésben tájékoztatták a civil társadalmat az albizottsági megbeszélésekről, amit kérdésekből és válaszokból álló ülés, majd vita követett. Az EU, Kolumbia és Peru civil társadalmi képviselői együttes nyilatkozatot nyújtottak be, amelyben munkaügyi, környezetvédelmi és emberi jogi kérdéseket vetettek fel, foglalkoztak a kistermelők és kkv-k piacra jutásának kérdésével, és javaslatokat tettek a civil társadalom részvételére vonatkozóan.

Kolumbia jelentősen a megállapodásban meghatározott behozatali küszöbérték alatt maradt (kb. 75 %-on), ami 2015-ben 1 687 500 tonnát, 2016-ban pedig 1 755 000 tonnát jelentett.

12. táblázat: A Kolumbiából származó banán uniós importja 2015-ben és 2016-ban

(összesített mennyiség tonnában)

7.Következtetések

Négy évvel a hatálybalépését követően a megállapodás összességében jól működik. A latin-amerikai gazdaság lassulása és a nyersanyagárak világpiaci árának csökkenése egyértelműen kihatott a kereskedelmi forgalomra. Az EU és Kolumbia közötti, valamint az EU és Peru közötti kétoldalú kereskedelem visszaesése (23,5 % és 11 %) mégis kisebb mértékű, mint az ezen országok világgal bonyolított kereskedelmének összességében vett visszaesése (kb. 36 % Kolumbia és 18 % Peru esetében).

Miközben az ásványi termékek részesedése csökkent Kolumbia és Peru Unióba irányuló exportján belül, és jelenleg jelentős mértékben elmarad a világ többi részére irányuló exportban való részesedéstől, a megállapodás elősegítette mindkét ország exportjának diverzifikációját. A megállapodás új exportlehetőségeket teremtett, különösen a mezőgazdasági termékek tekintetében, amelyek ma kulcsfontosságú elemei mind Kolumbia, mind pedig Peru Unióba irányuló exportja szerkezetének, mivel az összes uniós export értékének csaknem 40 %-át jelentik az előbbi és 51 %-át az utóbbi esetében. A diverzifikációnak köszönhetően jelentős mértékben nőtt az Uniót megcélzó új exportőrök száma, különösen a kis- és középvállalkozásoké, amelyek jelentős szerepet vállalnak a mezőgazdasági termékek exportjának gyorsan bővülő kategóriáiban.

Annak érdekében, hogy a várható haszonból mindkét fél részesülhessen, a megállapodás maradéktalan végrehajtása továbbra is alapvető jelentőséggel bír. Miközben a legtöbb területen jól halad a végrehajtás, bizonyos területek további figyelmet igényelnek: például Perunak teljesítenie kell az egészségügyi és növényegészségügyi intézkedésekkel kapcsolatos kötelezettségeit annak érdekében, hogy lehetővé váljon a mezőgazdasági termékek uniós exportja.

A szeszes italok adóztatása terén – ami régóta fennálló probléma Kolumbiában, a vitarendezési eljárás EU általi megindítását követően (DS502) – jelentős előrelépés történt a szeszes italokról szóló reformtörvény elfogadásával. Az 1816. számú törvény, amely 2017. január 1-jén lépett hatályba, úgy alakította át a szeszes italokra vonatkozó szabályokat, hogy megszüntette az adóügyi megkülönböztetést, és büntette a kolumbiai hivatalok által a szeszes italok előállítása, bevezetése és forgalmazása felett gyakorolt monopóliumokat. A Bizottság szorosan nyomon követi ezeknek a lépéseknek a végrehajtását. Ezzel szemben Peruban továbbra is megoldatlan problémát jelentenek a szeszes italokra kivetett hátrányosan megkülönböztető adók.

A központitól alacsonyabb szintű közbeszerzésekre vonatkozó piacra jutási kötelezettségvállalások kolumbiai teljesítéséről Kolumbiával folytatott megbeszélések is kedvezőek.

Mindkét ország részéről további erőfeszítésekre van szükség az uniós földrajzi árujelzők mindkét országbeli érvényesítése tekintetében.

A kereskedelemmel és a fenntartható fejlődéssel foglalkozó fejezet végrehajtása előrehaladt, és mindkét országgal egyre nyíltabb párbeszéd folyik munkaügyekről. Mindazonáltal vannak még kihívások mind a munkaügyi, mind pedig környezetvédelmi kérdések tekintetében, és további erőfeszítésekre, többek között együttműködési tevékenységekre van szükség e fejezet végrehajtásának támogatása érdekében.

A banánkereskedelmi stabilizációs mechanizmust illetően nem voltak arra utaló jelek, hogy a kolumbiai és perui export szintje kihatott volna az uniós piac stabilitására vagy az uniós termelők helyzetére. Folytatódik a banánbehozatal szoros és fokozott ellenőrzése, valamint a piaci helyzet értékelése.

A Bizottság továbbra is törekszik a Kolumbiával és Peruval, és most már Ecuadorral kötött megállapodás végrehajtására annak érdekében, hogy az állampolgárok, a gazdasági szereplők és az egyéb érdekelt felek mindkét oldalon teljes mértékben kihasználhassák a megállapodás által kínált lehetőségeket. A Bizottság felkéri az uniós tagállamokat és az Európai Parlamentet arra, hogy továbbra is aktívan járuljon hozzá e folyamathoz.